สุขกันเถอะเรา
สมหมาย ภาษี รมว.คลัง บอกว่าจะหยุดให้ข่าวข้ามปี ทำงานหนักมาทั้งปีขอพักยาวๆ บ้าง เจอกันอีกทีวันที่ 5 ม.ค. 2558 เวลา 10 โมงเช้า โดยจะมีการแถลงการออกพันธบัตรออมทรัพย์กองใหญ่ 1 แสนล้านบาท เป็นการประเดิมเอาฤกษ์เอาชัยปีใหม่ 2558
29 ต.ค. 2565

สมหมาย ภาษี รมว.คลัง บอกว่าจะหยุดให้ข่าวข้ามปี ทำงานหนักมาทั้งปีขอพักยาวๆ บ้าง เจอกันอีกทีวันที่ 5 ม.ค. 2558 เวลา 10 โมงเช้า โดยจะมีการแถลงการออกพันธบัตรออมทรัพย์กองใหญ่ 1 แสนล้านบาท เป็นการประเดิมเอาฤกษ์เอาชัยปีใหม่ 2558
สำหรับพันธบัตรออมทรัพย์ที่ออกคลังนี้ ส่วนหนึ่ง 5 หมื่นล้าน เอาไปใช้หนี้เก่าจำนำข้าวของรัฐบาลที่ผ่านมาให้กับธนาคารเพื่อการเกษตรและสหกรณ์การเกษตร (ธ.ก.ส.) แต่ออกพันธบัตรออมทรัพย์กองใหญ่ทั้งที หากจะตั้งชื่อว่า “พันธบัตรออมทรัพย์สางหนี้จำนำข้าว”. ก็ดูหดหู่ใจอย่างไรชอบกล
งานนี้ สมหมาย จึงบรรจงตั้งชื่อพันธบัตรออมทรัพย์พิเศษที่ออกครั้งนี้ว่า “สุขกันเถอะเรา” โดยจะลงนามในบันทึกความตกลงระหว่างกระทรวงการคลังและ ธ.ก.ส. และ ธปท. พร้อมทั้งธนาคารตัวแทนจำหน่าย 4 แห่ง และประกาศอัตราดอกเบี้ย
แค่ชื่อก็เป็นมงคลชีวิต เห็นทีนักลงทุนจะแห่ซื้อจนขายไม่พอแน่ๆ